Llista i classifica les entitats que s'esmenten al text:
Moltes gràcies. (Aplaudiments.) La presidenta Moltes gràcies, diputat. I, finalment, en la defensa de les esmenes, té la paraula, en nom del Grup Parlamentari d’Esquerra Republicana, el diputat senyor Engelbert Montalà. Engelbert Montalà i Pla Gràcies, presidenta. Diputats, diputades, molt bon dia. Al cor d’aquesta moció hi ha una qüestió que és molt important: quin lideratge volem per a Catalunya? Volem que algú el lideri per transformar, que desbrossi, que faci avançar el país? O volem algú que entengui el lideratge com el sotmetiment de l’agenda més encarada a l’statu quo? Fa unes setmanes, en un debat de la televisió de Lleida, coincidíem amb el senyor Ordeig, que ens deia que notava, que percebia, que intuïa certa falta de lideratge del Govern republicà. De veritat? «En sèrio»? El problema, senyor Ordeig, és que fa temps que deixa clar que només entén el lideratge a seguir l’agenda econòmica conservadora que surt del Ministeri d’Economia socialista. Avui el PSC ens porta una moció que engloba diferents temàtiques i que ens va molt bé per il·lustrar com de lluny estant vostès del lideratge. De fet, jo crec que només aspiren a exercir com a braç polític de l’IBEX 35 al Parlament de Catalunya. (Remor de veus.) No es posin nerviosos, no es posin nerviosos. (Alguns aplaudiments.) Lideratge és asseure en una mateixa taula el discrepant, i com a bons directors d’orquestra harmonitzar la melodia, tot i algun solo d’assassinat d’algun trompetista que després vota ordenadament i pulcrament en contra de les esmenes. I això és el que fa el Govern de la Generalitat quan hi ha un conflicte, asseu les parts i busca solucions, i ho faríem encara més força si el PSOE derogués la reforma laboral i permetés que la Generalitat recuperés la condició d’autoritat laboral tal com el PSC ha votat en múltiples ocasions en aquest Parlament.
Esquerra Republicana : partit_polític, Engelbert Montalà : polític, Catalunya : Entitat_Geopolítica, Lleida : Entitat_Geopolítica, Ordeig : polític, Govern : govern, Ministeri d’Economia : govern, PSC : partit_polític, Govern de la Generalitat : govern, PSOE : partit_polític, Generalitat : govern, Parlament : govern, Engelbert Montalà i Pla : polític, Parlament de Catalunya : govern